नक्शा पास करवाने के लिए जल्द आरंभ होगी ऑनलाइन प्रक्रिया : बांसल
मोगा|वर्ष 2016-17में नगर निगम द्वारा नक्शों की फीस में की कटौती से निगम की इनकम बढ़ी है। आम लोगों को नक्शा पास करवाने के लिए अब महीनों का इंतजार नहीं करना पड़ता। यह बात वीरवार को नगर निगम कार्यालय में पत्रकारों से बातचीत करते सीनियर डिप्टी मेयर अनिल बांसल ने कहीं। बांसल ने बताया कि वर्ष 2016-17 में फरवरी माह तक लगभग 550 नक्शे निगम को प्राप्त हुए हैं।
इससे लगभग 3 करोड़ रुपए की आमदनी निगम को हुई है। टाउन प्लानर मोनिका आनंद निगम कमिश्नर हरचरन सिंह ने बताया कि नक्शों को पास करने के लिए केंद्र सरकार की चलाई जा रही अमृत स्कीम के तहत मोगा नगर निगम में ऑनलाइन सिस्टम प्रक्रिया आरंभ हो जाएगी। इससे नक्शा पास करवाने आए लोगों को किसी तरह की परेशानी का सामना नहीं करना पड़ेगा। कमिश्नर हरचरन सिंह ने कहा कि प्रापर्टी टैक्स भरने के लिए नगर निगम ने अब फार्म भरने वाले स्पेशल काउंटर स्थापित कर दिए हैं।
hin_Deva hin_Deva hin_Deva